1. **HENSIKT:**

Stipendiet skal stimulere de enkelte ledere, trenere og dommere til utdanning og videreutvikling. Det skal motiveres til å følge med den nasjonale og internasjonale utvikling.

Unge, talentfulle ledere/trenere/dommere vil også bli vurdert til stipend.

1. **BRUK AV STIPENDMIDLER:**

Stipendiet kan benyttes til spesialstudier av både teoretisk og praktisk art. Det kan nyttes til selvstendige studier(prosjekter, undersøkelser), til deltakelse på nasjonale/internasjonale fagkongresser/seminarer, eller til gjennomføring av relevant utdannelse gjennom idrettsorganisasjonene som ikke dekkes økonomisk.

1. **SØKERE:**

Stipendiet kan søkes av idrettens trenere/ledere/dommere som:

* kan dokumentere lang idrettslig erfaring og/eller interesse i leder-/trener-/dommergjerningen.
* har gjennomgått hele eller deler av idrettens utdanningstilbud eller annen sidestilt utdanning.
* har vist spesielt talent og engasjement. Her tenkes spesielt på unge kandidater som er i starten av karrieren.
1. **SØKNADS- OG BEHANDLINGSPROSEDYRE:**

Det er ikke eget skjema for stipendiet, men opplysningene som er listet opp under punkt 5 må være tilfredsstillende utfylt. Det presiseres at alle opplysningene selvfølgelig må være korrekt.

Søknadene skal være vedlagt uttalelser fra klubb/krets/særforbund, avhengig av hvilket nivå søkeren opererer på. Uttalelsene vil bli tillagt stor vekt.

Andre referanser som kan styrke søknaden må også gjerne legges ved.

1. **OPPLYSNINGER SOM SKAL GIS I SØKNADEN:**

Søkere må gi følgende opplysninger:

* Personalia
* klubb/krets/forbundstilknytning
* erfaring
* relevant utdanning
* formålet med stipendiet
* Plan for anvendelse av stipendiet, inkludert budsjett
* Søknadsbeløp

Vedlegg fra klubb/krets/særforbund må i sin uttalelse:

* vurdere prosjektet og nytteverdien det har for idretten
* gi en eventuell anbefaling
* i den grad det er flere søkere fra samme klubb/krets/forbund må det gjerne gis en prioritering av søkerne.
1. **FORPLIKTELSER**:

Som stipendmottaker forplikter man seg til å lage en kort rapport om bruken av stipendmidlene som sendes Stiftelsen Sportikus umiddelbart etter prosjektet er gjennomført.

1. **UTLYSNING**

Stipendiet utlyses i lokalavisen, på idrettsrådets nettside samt e-post til klubbens kontaktperson iht idrettsregistreringen.

1. **KRITERIER:**

Det legges følgende kriterier til grunn ved tildeling:

* idrettens generelle behov
* den enkelte klubb-/særidretts spesielle behov
* stimuleringseffekter
* søkerens erfaring, bakgrunn og fremtidige utsikter
* søker må være medlem av klubb registrert i Kristiansand og ha tilknytning til idrettslivet i kommunen.